“ดาวโจนส์” ดีดแรงกว่า 700 จุด รับ “เงินเฟ้อ” ต่ำคาด
“ดาวโจนส์” ปรับตัวขึ้นแรงกว่า7800 จุด แตะระดับ 33,248.15 จุด ขานรับ “เงินเฟ้อ” สหรัฐฯ เดือนต.ค. เพิ่มขึ้น 7.7% ซึ่งต่ำกว่าที่นักวิเคราะห์คาดการณ์ไว้ที่เพิ่มึข้น 7.9% คาดช่วยหนุน “เฟด” ชะลอขึ้นอัตราดอกเบี้ย
“ดาวโจนส์” ดีดแรง 700 จุด ขานรับ “เงินเฟ้อ” สหรัฐฯ ต่ำคาด หวังหนุนให้ “เฟด” ชะลอขึ้นดอกเบี้ย
10 พ.ย. 2565

ผู้สื่อข่าวรายงานว่า ดัชนีดาวโจนส์พุ่งขึ้นกว่า 700 จุด ขานรับตัวเลขเงินเฟ้อสหรัฐที่ต่ำกว่าคาด ซึ่งจะช่วยหนุนให้ธนาคารกลางสหรัฐ (เฟด) ชะลอการปรับขึ้นอัตราดอกเบี้ย
โดย ณ เวลา 21:35 น. ตามเวลาไทย ดัชนีดาวโจนส์บวก 734.21 จุด หรือ 2.26% สู่ระดับ 33,248.15 จุด
กระทรวงแรงงานสหรัฐ เปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ประจำเดือนต.ค.ในวันนี้ โดยตัวเลข CPI ดังกล่าวต่ำกว่าการคาดการณ์ของนักวิเคราะห์ ซึ่งบ่งชี้ว่าเงินเฟ้อของสหรัฐได้ผ่านจุดสูงสุดแล้ว
ทั้งนี้ ดัชนี CPI ทั่วไป ซึ่งรวมหมวดอาหารและพลังงาน ปรับตัวขึ้น 7.7% ในเดือนต.ค. เมื่อเทียบรายปี ต่ำกว่าที่นักวิเคราะห์คาดการณ์ที่ระดับ 7.9% และชะลอตัวจากระดับ 8.2% ในเดือนก.ย. ส่วนเมื่อเทียบรายเดือน ดัชนี CPI ทั่วไปปรับตัวขึ้น 0.4% ในเดือนต.ค. ต่ำกว่าที่นักวิเคราะห์คาดการณ์ที่ระดับ 0.6% จากระดับ 0.4% ในเดือนก.ย.
ส่วนดัชนี CPI พื้นฐาน ซึ่งไม่นับรวมหมวดอาหารและพลังงาน ปรับตัวขึ้น 6.3% ในเดือนต.ค. เมื่อเทียบรายปี ต่ำกว่าที่นักวิเคราะห์คาดการณ์ที่ระดับ 6.5% และชะลอตัวจากระดับ 6.6% ในเดือนก.ย. ส่วนเมื่อเทียบรายเดือน ดัชนี CPI พื้นฐานปรับตัวขึ้น 0.3% ในเดือนต.ค. ต่ำกว่าที่นักวิเคราะห์คาดการณ์ที่ระดับ 0.5% จากระดับ 0.6% ในเดือนก.ย.
 